Triangulo nin Gasang

An Triangulo nin Gasang o Coral Triangle (CT) iyo sarong harus triangulong lugar sa tropikong katubigan sa palibot kan Indonesia, Malaysia, Papua New Guinea, an Filipinas, an Solomon Islands asin Timor-Leste. An kahiwasan na ini igwa nin dae mababa sa 500 na espesye nin mga bahura nin gasang sa lambang ekorehiyon. An Coral Triangle iyo mahihiling sa tahaw kan mga Kadagatan nin Pasipiko asin Indio asin minasakop sa mga porsyon kan duwang biyoheograpikong rehiyon: an Rehiyong Indonesya-Filipinas, asin an Harayong Habagatan-solnopang Pasipikong Rehiyon. 

Bilang saro sa walong mayor na sonang bahura nin gasang sa kinaban, an Coral Triangle iyo pigbibistado bilang sarong pankinabang sentro nin marinong biyodibersidad asin pankinabang prayoridad para sa konserbasyon. An biyolohikal na gunuan kaini an naghihimo sa kaini bilang pankinabang hotspot nin marinong biyodibersidad. Bistado bilang an "Amasona nin mga daga" (bilang analohiya sa Amasonang kadlagan sa Habagatang Amerika), pigsasakop kaini an  nin katubigan sa dagat. Yaon digdi an lagpas sa 76% kan pankinabang hababaw na bahura nin gasang na mga espesye, 37% kan mga espesye nin sira sa bahura, 50% kan mga espesye nin razor clam, anom sa laog nin pitong pankinabang espesye nin mga pawikan, asin an pinakadakulang kadlagan nin bakawan sa kinaban. Kan 2014, an Asian Development Bank (ADB) nagreport na an gross domestic product kan marinong ekosistema sa Coral Triangle iyo harus $1.2 trilyon kada taon asin minatao nin pagkakan sa lagpas 120 milyong katawo. Segun sa Coral Triangle Knowledge Network,an rehiyon sa kada taon minatao nin harus $3 bilyon sa foreign exchange income gikan sa mga sirang eksport, asin lain pang $3 bilyon gikan sa coastal tourism revenues.

An World Wide Fund for Nature pigkokonsidera an rehiyon na itoktok na prayoridad para sa marinong konserbasyon, asin iyo pigsisimbagan an ekolohikal na banta sa rehiyon sa paagi kan Coral Triangle Program kaini, na piglunsar kan 2007. An sentro kan biyodibersidad sa Triangulo iyo an Verde Island Passage sa Filipinas. An solamenteng bahura nin gasang na kahiwasan sa rehiyon na pigdeklara bilang sarong UNESCO World Heritage Site iyo an Tubbataha Reef Natural Park sa Filipinas.

Midya
An dokumentaryong pelikula kan 2013 na Journey to the South Pacific pig-iistorya an konserbasyon kan Coral Triangle sa likod kan pagbuhay sa mga isla.

Panluwas na takod 
 Coral Triangle Knowledge Network
 Coral Triangle Initiative, main site
 Coral Triangle Photo Expedition Blog
 The Nature Conservancy - Coral Triangle Center
 WWF Coral Triangle Programme - international website
 WWF Coral Triangle Programme - US website
 The biodiversity in the coral triangle of Indonesia | Why could develop so many species in Indonesia? (engl.)

Toltolan 

Asya
Kinaban